stanford-oval/wikipedia huggingface dataset:
Inessa Armand

Inessa Armand
Inessa Fjodorovna Armand (ven. Ине́сса Фёдоровна Арма́нд, s. Inès Elisabeth Stéphane; 26. huhtikuuta 1874 Pariisi – 24. syyskuuta 1920 Beslan) oli ranskalainen bolševikki ja kansainvälisen kommunistisen liikkeen vaikuttaja Venäjällä.
Elämäkerta

Inessa Armand syntyi ranskalaisen oopperalaulajan Théodore Stéphanen ja brittiläisen näyttelijän Nathalie Wildin perheeseen. Isän kuoleman jälkeen hänen sisarensa vei hänet Moskovan lähellä asuneeseen Armandin tehtailijasuvun perheeseen, jossa heidän tätinsä työskenteli kotiopettajana. Myöhemmin Inessa meni naimisiin Aleksandr Armandin kanssa.
Armand liittyi vuonna 1904 bolševikkeihin. Hän osallistui vuosien 1905–1907 vallankumoustapahtumiin, ja hänet pidätettiin useita kertoja. Vuonna hänet karkotettiin 1907 kahdeksi vuodeksi Arkangelin läänin Mezeniin. Hän pakeni marraskuussa 1908 ulkomaille.
Armand asettui 1910 Pariisiin, jossa toimi bolševikkien puoluekoulun opettajana. Kesällä 1912 hänet lähetettiin Pietariin järjestelemään puolueen maanalaista toimintaa ja valmistautumista Venäjän valtakunnanduuman vaaleihin. Hänet pidätettiin syyskuussa 1912. Vapauduttuaan 1913 Armand siirtyi ulkomaille, jossa hän toimi bolševikkien edustajana kansainvälisessä sosialistisessa naistenliikkeessä ja työskenteli Leninin ja Zinovjevin avustajana. Hän asui vuonna 1916 Pariisissa, jossa hän käänsi ranskaksi Leninin teoksia ja bolševikkipuolueen asiakirjoja. Leninin Armandille lähettämät kirjeet on julkaistu hänenselvennä kootuissa teoksissaan.
Helmikuun vallankumouksen jälkeen Armand palasi Leninin mukana Venäjälle. Hän oli huhtikuusta 1917 lähtien bolševikkipuolueen Moskovan komitean jäsen ja työskenteli puoluelehtien toimittajana. Hän osallistui puolueen edustajakokouksiin ja oli mukana valmistelemassa aseellista kapinaa Moskovassa. Lokakuun vallankumouksen jälkeen Armand toimi bolševikkipuolueen Moskovan lääninkomitean byroon ja läänin toimeenpanevan komitean jäsenenä, läänin kansantalousneuvoston puheenjohtajana ja johti puolueen keskuskomitean naisosaston toimintaa. Hän osallistui kesällä 1920 Kominternin toiseen kongressiin ja toimi kansainvälisen naiskommunistien konferenssin puheenjohtajana.
Armand kuoli koleraan ollessaan lomalla Beslanissa. Hänet on haudattu Punaiselle torille Kremlin muurin viereen.[lähde? ]
Aiheesta muualla

Entsiklopedija Krugosvet: Inessa Armand (venäjäksi)
Hydra (kunta)

| Hydra Hydran kunta Ύδρα Δήμος Ύδρας |
| --- | --- |
 Hydran kaupunki.
 Kunnan sijainti
 Hydra
 Koordinaatit: 37°21′N, 23°28′E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Saaret
Hallinto:  
 – Asutustyyppi:  kunta
 – Kallikrates-koodi:  5202
 – Kuntakeskus:  Hydra
Pinta-ala:  
 – Kokonaispinta-ala:  72 km²
Väkiluku (2011):  1 966
 – Väestötiheys:  27,31 as./km²
Aikavyöhyke:  UTC+2
 – Kesäaika:  UTC+3
Postinumero:  180 40
Suuntanumero(t):  22980
Rekisterikilpi:  Z
 
 www.ydra.gov.gr 
Infobox OKVirheellinen NIMI-arvo: 
Hydra (kreik. Ύδρα, Ýdra eli Δήμος Ύδρας, Dímos Ýdras) on Kreikan kunta, joka sijaitsee Saarten alueyksikössä Attikan alueella. Kunnan pinta-ala on 72 neliökilometriä ja väkiluku 1 966 (vuonna 2011). Kunnan kuntakeskus on Hydran kaupunki.
Hydran kunta käsittää koko Hydran saaren. Sen lisäksi siihen kuuluvat pienemmät saaret Ágios Ioánnis, Ágios Geórgios, Ágios Nikólaos, Astéri, Disáki, Dokós, Drápi, Kartéli, Kivotós, Limióniza, Pétasi, Platonísi, Pontikós, Stavronísi, Strongyló, Tagári, Tríkeri ja Véniza. Saaret kuuluvat Argo-Saronisiin saariin ja sijaitsevat Peloponnesoksen niemimaan itäpuolella.
Kunnan osat

Hydran kunta muodostuu seuraavista kylä- ja kaupunkiyhdyskunnista ja asutuksista:
| Kylä, kaupunki tai muu asutus | Väkiluku (2011) |  |
| --- | --- | --- |
| Ágios Ioánnis (saari) | 0 |  |
| Ágios Konstantínos | 0 |  |
| Ágios Nikólaos (saari) | 0 |  |
| Dokós (saari) | 18 |  |
| Episkopí | 0 |  |
| Hydra (Ýdra) | 1 900 |  |
| Kivotós (saari) | 0 |  |
| Klimáki | 0 |  |
| Limióniza (saari) | 0 |  |
| Mandráki | 11 |  |
| Mólos | 0 |  |
| Moní Agías Efpraxías (luostari) | 1 |  |
| Moní Agías Triádos (luostari) | 2 |  |
| Moní Agíou Nikoláou (luostari) | 4 |  |
| Moní Genníseos Theotókou Zoúrvas (luostari) | 7 |  |
| Moní Profítou Ilioú (luostari) | 2 |  |
| Palamidás | 0 |  |
| Pétasi (saari) | 0 |  |
| Platonísi (saari) | 0 |  |
| Stavronísi (saari) | 0 |  |
| Tríkeri (saari) | 0 |  |
| Véniza (saari) | 0 |  |
| Vlychós | 19 |  |
| Zógeri | 2 |  |
| Zogkaíïka | 0 |  |
Yhteensä: 1 966
Aiheesta muualla

Kuvia tai muita tiedostoja aiheesta Hydra Wikimedia Commonsissa
Δήμος Ύδρας. Hydran kunnan verkkosivut. (kreikaksi)
Attikan alue
| --- | --- |
Keski-Ateenan alueyksikkö:   Ateena  Dáfni-Ymittós  Filadélfeia-Chalkidóna  Galátsi  Ilioúpoli  Kaisarianí  Výronas  Zográfou 
Pohjois-Ateenan alueyksikkö:   Agía Paraskeví  Amaroúsio  Chalándri  Filothéi-Psychikó  Irákleio  Kifisiá  Lykóvrysi-Péfki  Metamórfosi  Néa Ionía  Papágou-Cholargós  Pentéli  Vrilíssia 
Länsi-Ateenan alueyksikkö:   Agía Varvára  Ágioi Anárgyroi-Kamateró  Aigáleo  Chaïdári  Ílio  Peristéri  Petroúpoli 
Etelä-Ateenan alueyksikkö:   Ágios Dimítrios  Álimos  Ellinikó-Argyroúpoli  Glyfáda  Kallithéa  Moscháto-Távros  Néa Smýrni  Palaió Fáliro 
Pireuksen alueyksikkö:   Keratsíni-Drapetsóna  Korydallós  Níkaia-Ágios Ioánnis Rénti  Pérama  Pireus 
Itä-Attikan alueyksikkö:   Acharnés  Diónysos  Kropía  Lavreotikí  Marathónas  Markópoulo Mesogaías  Oropós  Paianía  Pallíni  Rafína-Pikérmi  Saronikós  Spáta-Artémida  Vári-Voúla-Vouliagméni 
Länsi-Attikan alueyksikkö:   Asprópyrgos  Elefsína  Fylí  Mándra-Eidyllía  Mégara 
Saarten alueyksikkö:   Agkístri  Aígina  Hydra  Kythera  Póros  Salamis  Spétses  Troizinía-Méthana
Härkäsaari (Helsinki)

Härkäsaari
Härkäsaari kuvattuna Ramsinniemen pohjoisrannalta.
| --- | --- |
Sijainti:  Helsinki Uusimaa Suomi
Merialue:  Suomenlahti
Pinta-ala:  0,005 km²
muokkaa - muokkaa wikitekstiä - muokkaa Wikidataa
Härkäsaari on kesähuvilasaari Helsingissä Vartiokylänlahdella, Marjaniemen edustalla. Pyöreähkön saaren halkaisija on 90 metriä, ja sen pinta-ala on puoli hehtaaria. Saaressa on huvila 1920-luvulta ja rantasauna 1930-luvulta. 1970-luvulla Helsingin yliopisto sai saaren testamentilla käytettäväksi yliopiston hallintohenkilöstön virkistykseen. Siinä käytössä se on yhä.
Kirjallisuutta

Strang, Jan: Saaristounelmia Helsingissä – Vartiosaaren ja Helsingin itäsaariston pienten saarten historia.  Helsinki:  Antiikki-Kirja, 2016.  ISBN 978-951-98135-2-3.
Intiantoko

| Intiantoko |
| --- | --- |
 Koiras syöttää naarasta pesällä (Wagah Border, Intia).
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sarvinokkalinnut Bucerotiformes
Heimo::  Sarvinokat Bucerotidae
Suku::  Aasiantokot Ocyceros
Laji::  birostri
Kaksiosainen nimi
 Ocyceros birostris  (Scopoli, 1786) 
Synonyymit
 Lophoceros birostris  Tockus birostris  Ocyceros ginginianus  Meniceros birostris 
Katso myös
   Intiantoko Wikispeciesissä   Intiantoko Commonsissa 
Infobox OKNimi-testi OKIUCN-testi OK: 
Intiantoko (Ocyceros birostris) on sarvinokkien heimoon kuuluva lintu. Sitä tavataan seuraavissa maissa: Bangladesh, Intia, Nepal ja Pakistan.
Kuvasta näkyvät lajin ominaispiirteet.
Lajin kannan suuruutta ei ole määritetty, ja se on laajalle levinnyt ja usein yleinen. Kanta arvioidaan vakaaksi, koska sillä ei ole mitään erityisiä uhkia. Se elää erityisesti kuivissa metsissä ja kuivilla savanneilla mutta myös viljelyksillä ja puutarhoissa.
Lintu on päältä harmaanruskea, ja sillä on nähtävissä kulmakarvat. Korvien peitinhöyhenet ovat tummemmat. Lentosulat siivissä ovat tummanruskea ja niissä on vaalea kärki. Pyrstössä on valkoinen kärki ja tumma juova pyrstön alapäässä. Linnun silmät ovat punaiset ja silmäluomissa on ripset. Nokassa oleva erikoinen ontto rakenne on lyhyt ja terävä.
Aiheesta muualla

Birdlife.org (englanniksi)
Ikäheimo

Ikäheimo on suomalainen sukunimi, joka on muun muassa seuraavilla henkilöillä:
Albert Ikäheimo (Karhu-Alpi tai Ikä-Alpi, 1904–1989), karhunkaataja
Antero Ikäheimo (s. 1939), yrittäjä ja yritysjohtaja, teollisuusneuvos
Pekka Ikäheimo (Ikä-Pekka, 1899–1991), agrologi, asutusneuvoja, omakustannekirjailija
Rauni Ikäheimo (1924–1997), näyttelijä
Riikka Ikäheimo (s. 1989), vaatesuunnittelija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Indonesian ralli 1997

|  Indonesian ralli 1997 |
| --- | --- |
 11. osakilpailu 14 osakilpailusta kaudella 1997. 
Pituus:  22 erikoiskoetta, 402,47 km


Palkintokoroke
Voittaja:   Carlos Sainz  Luis Moya  (Ford World Rally Team)
Toinen:   Juha Kankkunen  Juha Repo  (Ford World Rally Team)
Kolmas:   Kenneth Eriksson  Staffan Parmander  (Subaru World Rally Team)
Indonesian ralli 1997 (virallisesti 22. Rally of Indonesia) oli Rallin MM-sarjan kauden 1997 11. osakilpailu, joka ajettiin 19–21. syyskuuta. Kilpailussa oli 22 erikoiskoetta ja erikoiskokeiden yhteispituus oli 402,47 kilometriä.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Carlos Sainz |  Luis Moya | Ford Escort WRC | 4.37,30 |  | 10 |
| 2. |  Juha Kankkunen |  Juha Repo | Ford Escort WRC | 4.37,46 | +0,16 | 6 |
| 3. |  Kenneth Eriksson |  Staffan Parmander | Subaru Impreza WRC 97 | 4.38,49 | +1,19 | 6 |
| 4. |  Richard Burns |  Robert Reid | Mitsubishi Carisma GT Evo IV | 4.39,24 | +1,54 | 3 |
| 5. |  Yoshio Fujimoto |  Arne Hertz | Toyota Celica GT-Four | 4.58,34 | +21,04 | 2 |
| 6. |  Karamjit Singh |  Allen Oh | Proton Wira 4WD | 5.03,02 | +25,32 | 1 |
Lähde:
Muuta

Kenneth Erikssonin uran viimeinen palkintokorokesija.
Ikurriña

| Ikurriña (Baskimaan lippu) |
| --- | --- |
   
Suhde:  14:25
Käyttöön:  1978
Alkuperäinen Ikurriña.
Ikurriña on historiallisen Baskimaan ja Pohjois-Espanjassa sijaitsevan Baskimaan itsehallintoalueen lippu. Lippu muistuttaa hieman Yhdistyneen kuningaskunnan Union Jackia. Baskimaan lipun suunnittelivat baskinationalistit Luis ja Sabino Arana vuonna 1894 ja Baskimaan itsehallintoalueen tunnus siitä tuli vuonna 1978.
Lipun vihreä Andreaan risti symboloi baskien vapauden symbolia Guernican tammea, valkoinen risti katolista uskoa ja punainen taustaväri baskeja.
Inesa Kravets

| Mitalit | Mitalit | Mitalit |  |
| --- | --- | --- | --- |
|  Inesa Kravets Göteborgin MM-kilpailuissa 1995. |  Inesa Kravets Göteborgin MM-kilpailuissa 1995. |  Inesa Kravets Göteborgin MM-kilpailuissa 1995. |  |
Naisten yleisurheilu
Maa:   Ukraina
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | kolmiloikka |  |
| MM-kilpailut  | MM-kilpailut  | MM-kilpailut  |  |
|  Kultaa | Göteborg 1995 | kolmiloikka |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Toronto 1993 | kolmiloikka |  |
|  Hopeaa | Birmingham 2003 | pituushyppy |  |
|  Pronssia | Toronto 1993 | pituushyppy |  |
| EM-kilpailut  | EM-kilpailut  | EM-kilpailut  |  |
|  Hopeaa | Helsinki 1994 | pituushyppy |  |
|  Pronssia | Helsinki 1994 | kolmiloikka |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Pronssia | Pariisi 1994 | pituushyppy |  |
Maa:   Yhdistynyt joukkue
|  Olympialaiset  |  Olympialaiset  |  Olympialaiset  |  |
|  Hopeaa | Barcelona 1992 | pituushyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Genova 1992 | kolmiloikka |  |
Inesa Mykolajivna Kravets (ukr. Інеса Миколаївна Кравець, s. 5. lokakuuta 1966 Dnepropetrovsk, Ukrainan SNT, Neuvostoliitto) on ukrainalainen kolmiloikkaaja ja pituushyppääjä.
Sevillan MM-hallikilpailuissa 1991 Kravets oli pituushypyssä neljäs tuloksella 671 cm ja voitti näytöslajina olleen kolmiloikan kultamitalin tuloksella 14,44 m. Genovan EM-hallikilpailuissa 1992 hän voitti kolmiloikassa kultaa tuloksella 14,15 m. Samana vuonna Barcelonan olympialaisissa hän saavutti pituushypyssä hopeaa tuloksella 712 cm. Toronton MM-hallikilpailuissa 1993 hän voitti kolmiloikassa kultaa tuloksella 14,47 m ja ponnisti pituushypyssä pronssille tuloksella 677 cm. Pariisin EM-hallikilpailuissa 1994 hän saavutti pituushypyssä pronssia 672 cm kantaneella hypyllä. Samana vuonna Helsingin EM-kilpailuissa hän saavutti pituushypyssä hopeaa tuloksella 699 cm ja kolmiloikassa pronssia tuloksella 14,67 m.
Göteborgin MM-kilpailuissa 1995 Kravets oli pituushypyssä kymmenes ja kolmiloikassa voitti maailmanmestaruuden maailmanennätystuloksella 15,50 m. Tulos säilyi maailmanennätyksenä vuoteen 2021 jolloin Yulimar Rojas hyppäsi 15,67. Vuotta myöhemmin Atlantan olympialaisissa Kravets voitti kolmiloikassa olympiakultaa 15,33 metrin hypyllä. Vielä 2003 Birminghamin MM-hallikilpailuissa hän hyppäsi pituushypyssä hopealle tuloksella 672 cm.
Kravets jäi vuonna 1993 kiinni efedriinin käytöstä ja sai kolmen kuukauden kilpailukiellon. Vuonna 2000 hän jäi kiinni anabolisten steroidien käytöstä ja sai kahden vuoden kilpailukiellon.
Henkilökohtaiset ennätykset

| --- | --- |
 Ulkoradat Pituushyppy: 737 (1992)  Kolmiloikka: 15,50 (1995) :  Sisäradat Pituushyppy: 709 (1992)  Kolmiloikka: 14,67 (1995)
Aiheesta muualla

Inesa Kravets Olympedia. (englanniksi)
Naisten kolmiloikan olympiavoittajat
Naisten kolmiloikan maailmanmestarit
Härkäsimppu

| Härkäsimppu |
| --- | --- |

Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Simppukalat Scorpaeniformes
Heimo::  Simput Cottidae
Suku::  Myoxocephalus
Laji::  quadricornis
Kaksiosainen nimi
 Myoxocephalus quadricornis  (Linnaeus,1758) 
Synonyymit
 Triglopsis quadricornis (Linnaeus,1758) 
Katso myös
   Härkäsimppu Commonsissa 
Infobox OKNimi-testi OKIUCN-testi OK: 
Härkäsimppu (Myoxocephalus quadricornis) on kylmien vesien kala, joka Suomessa elää rannikkovesissä ja suurimmissa järvissä. Itämeren härkäsimpuilla on päässään neljä näkyvää kyhmyä (kalan nimi quadricornis tarkoittaa nelisarvista), mutta sisävesien simpuilta ne puuttuvat. Kala tunnetaan myös nimellä merihärkä. Härkäsimpuilla on etukiduskannessa monta terävää piikkiä. Sisävesien härkäsimput ovat tavallisesti 10–15 cm:n pituisia, kun ne merialueella saattavat olla 20–30-senttisiä. Härkäsimppua muistuttavia lajeja ovat isosimppu (Myoxocephalus scorpius), kirjoeväsimppu (Cottus poecilopus), kivisimppu (Cottus gobio) ja piikkisimppu (Taurulus bubalis).
Härkäsimppua saadaan verkoilla muun muassa siikaa pyydettäessä. Härkäsimpun maukkaan mädin väri voi vaihdella ilmeisesti emokalan ravinnosta riippuen. Härkäsimppu kutee joulun aikoihin.
Härkäsimpun laajempi levinneisyysalue on arktisissa rannikkovesissä ja jokisuissa Pohjois-Venäjällä, Alaskassa, Kanadassa ja Grönlannissa. Itämeren ja Pohjolan järvien esiintymiä pidetään jääkauden loppuvaiheen relikteinä. Järvipopulaatioita on myös Kanadan arktisilla saarilla.
Aiheesta muualla

Härkäsimppu (Arkistoitu – Internet Archive)  RKTL Kala-atlas.
LuontoPortti: Härkäsimppu (Triglopsis quadricornis)
Myoxocephalus quadricornis (peilipalvelin) FishBase. Froese, R. & Pauly, D. (toim.). (englanniksi)
COSEWIC Assessment and Update Status Report on the Fourhorn Sculpin Myoxocephalus quadricornis Freshwater form in Canada. Committee on the Status of Endangered Wildlife in Canada. 2003.
Ikäjohtaminen

Ikäjohtaminen hyödyntää vanhempien työntekijöiden tietotaitoa ja mentorointia, jotta hiljainen tieto saadaan siirretyksi seuraavalle sukupolvelle. Ikäjohtaminen parhaimmillaan merkitsee työyhteisön voimavarojen mielekästä hyödyntämistä ja  sukupolvenvaihdoksen onnistunutta toteutusta. Jos ikäjohtamisen merkitystä ei työyhteisössä ymmärretä, niin menetykset työyhteisölle voivat olla korvaamattomia ja arvokasta tietoa valuu hukkaan, kun ikääntyvät työntekijät jäävät eläkkeelle. Ikäjohtamisen periaatteiden unohtuminen työyhteisössä voi johtaa ikäsyrjintään,  joka on työsyrjintärikos.
Jotta ikääntyvä työntekijä kokisi tiedon siirtämisen uudelle sukupolvelle merkitykselliseksi, hänen pitäisi voida kokea arvostuksen tunnetta. Vanhemmilla työntekijöillä on  arvokkaita ominaisuuksia. Helposti unohdetaan, että vanhalla työntekijällä on kokemusta ja hiljaista tietoa, jota nuoremmilta puuttuu. Hiljaisen tiedon siirtämien seuraavalle sukupolvelle vaatii mentorointia .
Ingrid Fliter

Ingrid Fliter (s. 1973 Buenos Aires) on argentiinalainen pianisti. Hän voitti vuonna 2006 Gilmore-palkinnon.
Fliter aloitti pianonsoiton opiskelun kotimaassaan Elizabeth Westerkampin johdolla. Vuonna 1992 hän muutti Eurooppaan, jossa opiskeli Freiburgissa Vitali Margulisin, Roomassa Carlo Brunon ja Imolan Incontri col Maestro -pianoakatemiassa Franco Scalan sekä Boris Petrušanskin johdolla. Fliter aloitti julkisten resitaalien pitämisen 11-vuotiaana ja teki ammattimaisen orkesteridebyyttinsä Teatro Colónissa 16-vuotiaana. Hän tuli palkituksi eri kilpailuissa, esimerkiksi hopeamitalilla vuoden 2000 kansainvälisessä Frédéric Chopin -pianokilpailussa Varsovassa. Fliter on esiintynyt lukuisten orkesterien kanssa ja resitaaleissa eri puolilla maailmaa. Fliterin levytyksiin kuuluu muiden muassa Frédéric Chopinin ja Ludwig van Beethovenin teosten tulkintoja.
Fliter aloitti opettamisen Incontri col Maestro -akatemiassa syksyllä 2015.
Fliter on naimisissa klarinetisti Anton Dresslerin kanssa.
Aiheesta muualla

Viralliset sivut (englanniksi)
Härkävaunu

Härkävaunu rautatiemuseossa North Freedomissa, Wisconsinissa. Kuva Sean Lamb.
Härkävaunu sisältä.
Härkävaunu tai karjavaunu on alun perin rahtivaunuksi suunniteltu, yleensä puinen junan vaunu. Härkävaunut olivat käytössä useissa maissa varsinkin toisen maailmansodan aikana, myös Suomessa. Niissä on kuljetettu myös ihmisiä, tavallisimmin vankeja taikka sotilaita.
Koska junavaunusta puuttuivat mukavuudet ja eräitä keskeisiä matkustamisen mukavuuteen liittyviä turvatekijöitä, ne olivat junaliikenteen onnettomuuksissa vaaralle hyvin alttiita. Erityisesti talvikautena vaunujen hiili- tai puukaminat saattoivat lisäksi sytyttää herkästi tulipalon, mikäli juna joutui törmäykseen. Näin kävi esimerkiksi Turengin junaturmassa.[lähde? ]
Aiheesta muualla

CSX.com: Railroad Equipment (englanniksi)
Ilmarinen (täsmennyssivu)

Ilmarinen voi tarkoittaa seuraavia asioita:
Ilmarinen, Kalevalan henkilö, suomalainen tarusankari
Henkilöitä

Ilmarinen sukunimenä:
Aimo Ilmarinen (1870–1953), suomalainen toimittaja ja maanviljelijä
Meri Ilmarinen (s. 1991), suomalainen painonnostaja
Petri Ilmarinen (s. 1968), suomalainen arkkitehti
Ilmarinen salanimenä tai nimimerkkinä:
Ilmarinen, oik. Jalmari Takkinen (1899–1968), suomalainen heimosoturi ja metsäsissipäällikkö
Ilmarinen, Waldemar Beckerin (1840–1907) Napolissa asuessaan sanomalehtikirjoituksissa käyttämä nimimerkki
Paikkakuntia

Ilmarinen, taajama Liedossa
Ilmarinen, kylä Loimaalla
Ilmarinen, kylä Vehmaalla
Yhtiöitä

Tapaturmavakuutusosakeyhtiö Ilmarinen, vuosina 1924–1947 toiminut vakuutusyhtiö
Keskinäinen Eläkevakuutusyhtiö Ilmarinen, vuonna 1961 perustettu eläkevakuutusyhtiö
Ilmarinen, kustannusosakeyhtö
Laivoja

Ilmarinen, Kiteen Puhoksessa vuonna 1833 rakennettu Suomen ensimmäinen höyrylaiva
Ilmarinen, Tampereella vuonna 1863 rakennettu höyrylaiva
Ilmarinen, alk. Silats, Suomen valtion käytössä vuosina 1919–1922 ollut venäläinen jäänmurtaja
Panssarilaiva Ilmarinen, vuonna 1931 valmistunut rannikkopanssarilaiva
Lehtiä

Ilmarinen, Vaasassa vuosina 1845–1855 ilmestynyt sanomalehti, entinen Wasa Tidning
Ilmarinen, Viipurissa vuosina 1866–1872 ilmestynyt sanomalehti
Ilmarinen, Viipurissa vuosina 1874–1888 ilmestynyt sanomalehti
Ilmarinen, vuosina 1899–1901 ilmestynyt Rauta- ja Metallityöntekijäin Liiton jäsenlehti
Ilmarinen, vuosina 1915–1922 ilmestynyt liike-elämän aikakauslehti
Muita merkityksiä

Ilmarinen, yksi neljästä Helsinki–Hämeenlinna-radalle vuonna 1859 tilatusta Suomen ensimmäisestä höyryveturista, ensimmäinen ajokuntoinen höyryveturi Suomessa
Ilmarinen, Kiteen lukion oppilaitoskiinteistö, sivistys- ja kulttuurikeskus
Iso-Mäntynen (Juva)

| Iso-Mäntynen |
| --- | --- |
Valtiot:  Suomi
Paikkakunta:  Juva
Koordinaatit:  61°53′18″N, 28°04′20″E
Järvinumero:  04.172.1.031 
Mittaustietoja
Pinnankorkeus:  84,1 m
Rantaviiva:  15,12 km
Pinta-ala:  1,82 km²
Saaria:  1
 fiIso-Mäntynen 
Iso-Mäntynen on järvi Juvalla, Etelä-Savossa. Sen pinta-ala on 182,51 hehtaaria (1,82 km²), ja sillä on rantaviivaa noin 15 kilometriä. Järvi kuuluu kuuluu Vuoksen päävesistöön.
Iso-Mäntysessä on yksi saari, Karjalansaari.
Ivar August Wahren

Ivar August Wahren (16. tammikuuta 1870 Tammela – 9. helmikuuta 1908 Helsinki) oli suomalainen tilanomistaja, insinööri ja valtiopäivämies.
Wahrenin vanhemmat olivat tilanomistaja John Wilhelm Wahren ja Hilda Maria Antoinette Sohlberg ja puoliso vuodesta 1895 Anna Natalia von Wendt. Wahren tuli ylioppilaaksi Turussa ja opiskeli teknistä alaa, suorittaen insinööritutkinnon Dresdenissä. Hän oli Palikaisten kartanon omistaja Somerolla vuodesta 1898, mutta myös Forssa-yhtiön teknillinen johtaja vuodesta 1900.
Wahren oli aatelissäädyssä edustaja valtiopäivillä 1897, 1899, 1900, 1904–1905 ja 1905–1906.
Irakin parlamenttivaalit 2018

Irakin parlamenttivaalit 2018 järjestettiin 12. toukokuuta 2018. Vaaleissa valittiin 329 kansanedustajaa Irakin yksikamariseen parlamenttiin. Ehdolle asettui 7187 ihmistä. 55,5 % äänioikeutetuista ei äänestänyt ja 44,5 % äänesti. Lopulliset tulokset julkaistiin 19. toukokuuta. Eniten ääniä sai vaaliliitto Eteenpäin (Muqtada al-Sadr), toiseksi eniten Valloitus-vaaliliitto (Hadi al-Amir) ja kolmanneksi eniten Voitto-vaaliliitto (pääministeri Haider al-Abadi). Äänet jouduttiin laskemaan uudestaan. Uusintalaskenta kohdistui noin 11 miljoonaa ääneen.
Vaaleissa oli 23 109 138 äänioikeutettua. Sukupuolikiintiö oli 25 % paikoista. 9 paikkaa on varattu vähemmistöryhmille.
Tulokset

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Iraqi parliamentary election, 2018
| Puolue | Ääniä | Paikkoja | Paikkoja verrattuna  edell>  vaaleihin |
| --- | --- | --- | --- |
| Yhteensä |  | 329 | +1 |
| Eteenpäin/Saairun-vaaliliitto (Integriteettipuolue,  Irakin kommunistinen puolue) |  | 54 | uusi |
| Valloitus-vaaliliitto/Al-Fateh-vaaliliitto (Badr-järjestö,  Asa'ib Ahl al-Haq, Kata'ib Hizbollah, Kata'ib al-Imam Ali) |  | 47 | uusi |
| Voitto/I'tilāf al-nasr-vaaliliitto |  | 42 | uusi |
| Kurdistanin demokraattinen puolue |  | 25 | 0 |
| Oikeusvaltio-liittouma |  | 25 | -67 |
| Kansallinen liittouma |  | 21 | 0 |
| Kansallinen viisaus-liike |  | 19 | -10 |
| Kurdistanin kansallinen liitto |  | 18 | -3 |
| Arabien päätöksentekoliitto |  | 14 | -9 |
| Anbar on identtiteettimme |  | 6 | uusi |
| Muutosliike (Gorran) |  | 5 | -4 |
| Uuden sukupolven liike |  | 4 | uusi |
| Bagdadin liitto |  | 4 |  |
| Sivistysliitto |  | 3 | uusi |
| Tahdon liike |  | 3 | + |
| Kirkukin arabiliitto |  | 3 | +2 |
| Ninive on identiteettimme |  | 3 | uusi |
| Irakin turkeenirintama |  | 3 | +1 |
| Kansallinen linnakeliittouma |  | 3 | uusi |
| Kykyliittouma muutoksen puolesta |  | 2 |  |
| Babylon-liike |  | 2 |  |
| Hyväntahdon bannerit |  | 2 |  |
| Liittouma demokratian ja oikeudenmukaisuuden puolesta |  | 2 | uusi |
| Siirtymä |  | 2 |  |
| Kurdistanin islamilainen ryhmä |  | 2 | -1 |
| Kurdistanin islamilainen liitto (Jekgirtû) |  | 2 | -2 |
| Massojen kansallinen puolue |  | 2 |  |
| Kaldean syyriankielinen assyrialainen yleisneuvosto |  | 1 | -1 |
| Kansandemokraattinen liittouma |  | 1 |  |
| Demokraattinen asenne |  | 1 |  |
| Kansalaispuolue |  | 1 |  |
| Irakin miesten kokous |  | 1 |  |
| Rafidainin lista |  | 1 | -1 |
| Saladin on identiteettimme |  | 1 |  |
| Jesidien edistyspuolue |  | 1 |  |
| Sitoutumattomat ehdokkaat |  | 2 |  |